
ประกาศองค์การบริหารส่วนตำบลปากแพรก
เรื่อง  ประกาศใช้ข้อบัญญัติงบประมาณรายจ่าย  ประจำปีงบประมาณ  พ.ศ. ๒๕61
-----------------------------------------------------------
	  ด้วยองค์การบริหารส่วนตำบลปากแพรก  ได้ดำเนินการจัดทำร่างข้อบัญญัติงบประมาณรายจ่ายประจำปีงบประมาณ พ.ศ. 2561  โดยเป็นแผนงานสำหรับงบประมาณด้านรายรับและรายจ่าย  และ สภาองค์การบริหารส่วนตำบลปากแพรก  ได้พิจารณาให้ความเห็นชอบร่างข้อบัญญัติงบประมาณรายจ่าย ประจำปีงบประมาณ    พ.ศ. 2561  ในการประชุมสภาองค์การบริหารส่วนตำบลปากแพรก สมัยสามัญ สมัยที่ 3 ครั้งที่ 1/2560    เมื่อวันที่ 15 สิงหาคม 2560 และในการประชุมสภาองค์การบริหารส่วนตำบลปากแพรก สมัยสามัญ สมัยที่ 3 ครั้งที่ 2/2560  เมื่อวันที่ 23  สิงหาคม 2560  และนายอำเภอปากพนังได้ลงนามอนุมัติร่างข้อบัญญัติงบประมาณรายจ่าย ประจำปีงบประมาณ พ.ศ. 2561 เมื่อวันที่ 22 กันยายน พ.ศ. 2560 ไปแล้วนั้น
	 อาศัยอำนาจตามความแห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม (ฉบับที่ 6) พ.ศ. 2552  และระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 จึงประกาศใช้ข้อบัญญัติงบประมาณรายจ่ายประจำปีงบประมาณ พ.ศ. 2561  โดยให้มีผลบังคับใช้ตั้งแต่วันที่ 1 ตุลาคม พ.ศ. 2560 เป็นต้นไป
ประกาศ ณ วันที่ 25 กันยายน พ.ศ. 2560

